Príloha č. 3	NÁVRH
Zmluva o poskytovaní audítorských služieb 
uzatvorená podľa § 269 ods. 2 zákona č. 513/1991 Zb. Obchodný zákonník 
v znení neskorších predpisov (ďalej len „zmluva“)

I.  Zmluvné strany

1.	Objednávateľ
Názov: 			Mesto Dunajská Streda
Sídlo:				Hlavná 50/16, 929 01 Dunajská Streda
Štatutárny zástupca: 		JUDr. Hájos Zoltán  - primátor mesta
IČO: 				00305383
DIČ:				2021129968
IČ DPH:			nie je platiteľom
Bankové spojenie :		BIC: CEKOSKBX
			IBAN: SK17 7500 0000 0003 0281 2303
(ďalej len „objednávateľ“)

2.	Audítor		
Obchodné meno:		
Sídlo:				
Štatutárny zástupca:		
IČO:				
IČ DPH:	
DIČ:		
Bankové spojenie:		BIC: CEKOSKBX
			IBAN: SK17 7500 0000 0003 0281 2303

Registrácia:	 		
(ďalej len „audítor“)

II.  Úvodné ustanovenie
1.	Podkladom pre uzatvorenie tejto zmluvy je ponuka audítora predložená verejnému obstarávateľovi v zmysle zákona NR SR č. 343/2015 Z. z. o verejnom obstarávaní a o zmene a doplnení niektorých zákonov v z.n.p. 
2.	Táto zmluva sa uzatvára v súlade s ustanoveniami Obchodného zákonníka č. 513/1991 Zb., v znení zmien a dodatkov, v súlade so zákonom NR SR č. 540/2007 Z. z. o audítoroch, audite a dohľade nad výkonom auditu a o zmene a doplnení zákona č. 431/2002 Z. z.                  o účtovníctve v znení neskorších predpisov, a v súlade s medzinárodnými audítorskými štandardami.

III.  Predmet zmluvy
1.	Predmetom tejto zmluvy je vykonanie auditu ročnej účtovnej závierky, auditu konsolidovanej účtovnej závierky, auditu súladu výročnej správy s účtovnou závierkou a s tým súvisiacich služieb za rok 2016, 2017 a 2018 pre mesto Dunajská Streda. 
2.	Výsledkom auditu je: 
- 	vypracovanie správy audítora o ročnej účtovnej závierke, správy audítora o konsolidovanej účtovnej závierke a správy audítora o overení súladu výročnej správy s účtovnou závierkou mesta Dunajská Streda za rok 2016, 
- 	vypracovanie správy audítora o ročnej účtovnej závierke, správy audítora o konsolidovanej účtovnej závierke a správy audítora o overení súladu výročnej správy s účtovnou závierkou mesta Dunajská Streda za rok 2017, 
-	vypracovanie správy audítora o ročnej účtovnej závierke, správy audítora o konsolidovanej účtovnej závierke a správy audítora o overení súladu výročnej správy s účtovnou závierkou mesta Dunajská Streda za rok 2018, 
- 	vypracovanie listu odporúčaní na odstránenie nedostatkov v prípade ich zistenia pri audite, 
3.	Objednávateľ sa zaväzuje riadne poskytnutú službu prevziať a zaplatiť za ňu cenu stanovenú podľa článku časti VII. tejto zmluvy.
4. Audítor sa zaväzuje audítorské služby podľa tejto zmluvy zabezpečiť vlastnou kapacitou, tieto nemôžu byť zabezpečené subdodávateľským spôsobom.

			        IV.  Miesto a čas plnenia
1.	Miestom dodania predmetu zmluvy je:  Mesto Dunajská Streda, Mestský úrad  Dunajská Streda,  Hlavná 50/16, 929 01 Dunajská Streda.
2.	Audítor vykoná služby súvisiace s predmetom zmluvy v  termínoch dohodnutých s objednávateľom podľa ods. 4 tohto článku zmluvy.
3. Objednávateľ sa zaväzuje dodať audítorovi podklady nevyhnutné pre potreby výkonu služieb súvisiacich s predmetom zmluvy, a to priebežne podľa požiadaviek audítora:
a)	v prípade výkonu predbežnej časti auditu objednávateľ dodá podklady za obdobie január 2016 až november 2016, január 2017 až november 2017, január 2018 až november 2018,
b)	v prípade záverečnej časti auditu objednávateľ dodá podklady za obdobie december 2016, december 2017 a december 2018 a ďalšie podklady súvisiace s účtovnou uzávierkou,
c)	ročnú účtovnú závierku (súvahu, výkaz ziskov a poznámky) zostavenú k 31.12.2016 odovzdá objednávateľ audítorovi najneskôr do 10.04.2017,
d)	ročnú účtovnú závierku (súvahu, výkaz ziskov a poznámky) zostavenú k 31.12.2017 odovzdá objednávateľ audítorovi najneskôr do 10.04.2018,
e)	ročnú účtovnú závierku (súvahu, výkaz ziskov a poznámky) zostavenú k 31.12.2018 odovzdá objednávateľ audítorovi najneskôr do 10.04.2019,
f)	konsolidovanú účtovnú závierku (súvahu, výkaz ziskov a poznámky) zostavenú k 31.12.2016 a ďalšie podklady súvisiace s konsolidovanou účtovnou závierkou objednávateľ odovzdá audítorovi najneskôr do 31.07.2017,
g)	konsolidovanú účtovnú závierku (súvahu, výkaz ziskov a poznámky) zostavenú k 31.12.2017 a ďalšie podklady súvisiace s konsolidovanou účtovnou závierkou objednávateľ odovzdá audítorovi najneskôr do 31.07.2018,
h)	konsolidovanú účtovnú závierku (súvahu, výkaz ziskov a poznámky) zostavenú k 31.12.2018 a ďalšie podklady súvisiace s konsolidovanou účtovnou závierkou objednávateľ odovzdá audítorovi najneskôr do 31.07.2019,
i)	výročnú správu za rok 2016 dodá audítorovi na overenie pred jej zverejnením, najneskôr do 20.08.2017, výročnú správu za rok 2017  najneskôr do 20.08.2018 a výročnú správu za rok 2018  najneskôr do 20.08.2019.
4. Audítor sa zaväzuje odovzdať objednávateľovi:
a)	správu audítora k pripojenej ročnej účtovnej závierke za rok 2016 najneskôr do 30.04.2017, 
b) správu audítora k pripojenej ročnej účtovnej závierke za rok 2017 najneskôr do 30.04.2018 
c) správu audítora k pripojenej ročnej účtovnej závierke za rok 2018 najneskôr do 30.04.2019,
d)	správu audítora k pripojenej konsolidovanej účtovnej závierke za rok 2016 najneskôr do 31.08.2017, 
e)	správu audítora k pripojenej konsolidovanej účtovnej závierke za rok 2017 najneskôr do 31.08.2018, 
f) správu audítora k pripojenej konsolidovanej účtovnej závierke za rok 2018 najneskôr do 31.08.2019.
e) správu audítora k výročnej správe za rok 2016 do 31.08.2017.
f) správu audítora k výročnej správe za rok 2017 do 31.08.2018.
g) správu audítora k výročnej správe za rok 2018 do 31.08.2019.
5.	Audítor nebude v omeškaní, ak z dôvodu nesúčinnosti objednávateľa, neposkytnutia potrebných informácií alebo poskytnutia informácií nepravdivých, neúplných alebo zatajenia potrebných informácií nebude schopný včas plniť predmet zmluvy.

V.  Práva a povinnosti zmluvných strán
1. 	Audítor sa zaväzuje:
a) 	vykonať audit ročnej účtovnej závierky, audit konsolidovanej účtovnej závierky a auditu súladu výročnej správy s účtovnou závierkou v súlade so zákonom o audítoroch a v súlade s medzinárodnými audítorskými štandardami (ISA),
b) 	pri plnení povinností vyplývajúcich z tejto zmluvy konať nezávisle,
c)	vykonať audit vo svojom mene a na svoju zodpovednosť,
d) 	určiť druh a rozsah použitých audítorských postupov tak, aby boli v súlade s platnými právnymi predpismi a so všeobecne akceptovanými medzinárodnými audítorskými štandardami.
2. Objednávateľ sa zaväzuje:
a) 	poskytnúť audítorovi potrebnú súčinnosť na vykonanie auditu,
b)	za účelom dodržania termínov je nevyhnutné, aby poskytoval členom audítorského tímu požadované informácie včas a presne,
c) 	vytvoriť audítorovi podmienky pre riadny výkon jeho činnosti a poskytnúť mu všetky písomné podklady ako aj ústne vysvetlenia a informácie potrebné pre riadne plnenie predmetu zmluvy, 
d)	viesť správne účtovné záznamy, ktoré v akomkoľvek časovom okamihu s primeranou presnosťou vyjadrujú finančnú pozíciu,
e) vypracovať účtovné výkazy podľa platných právnych predpisov.
3.	Audit bude vykonaný v súlade so smernicami vydanými Slovenskou komorou audítorov a v súlade s medzinárodnými audítorskými štandardami. Tieto štandardy vyžadujú, aby bol audit naplánovaný a vykonaný s cieľom dostatočne sa ubezpečiť, že účtovná závierka neobsahuje významné nedostatky. Audit zahŕňa preskúmanie preukaznosti položiek vykázaných v účtovnej závierke na základe testov. Audit zahŕňa tiež posúdenie správnosti použitých princípov a postupov účtovania a dôležitých odhadov vedenia objednávateľa, ako aj posúdenie účtovnej závierky ako celku.
4.	Zmluvné strany berú na vedomie, že vzhľadom na povahu testov a ďalšie obmedzenia charakteristické pre audit a každý systém účtovníctva a vnútornej kontroly existuje nevyhnutne riziko, že niektoré nesprávne údaje, dokonca aj významné, môžu zostať neodhalené. 
5.	Za vypracovanie ročnej účtovnej závierky, konsolidovanej účtovnej závierky a výročnej správy zodpovedá objednávateľ. Táto zodpovednosť zahŕňa adekvátne vedenie účtovných záznamov a vykonávanie postupov vnútornej kontroly, výber a aplikáciu účtovných zásad a zabezpečenie aktív objednávateľa. Vypracovanie ročnej účtovnej závierky, konsolidovanej účtovnej závierky, výročnej správy a súvisiace činnosti zabezpečujú orgány objednávateľa podľa osobitných predpisov.
6.	Ako súčasť bežných audítorských postupov je audítor oprávnený žiadať od objednávateľa písomné potvrdenie týkajúce sa vyhlásení, ktoré mu poskytol v súvislosti s auditom. 

VI.  Osobitné ustanovenia
1.	Každá zo zmluvných strán sa zaväzuje menovať kontaktnú osobu, ktorá bude organizačne zabezpečovať všetky činnosti súvisiace s plnením podľa tejto zmluvy. Kontaktnou osobou za objednávateľa je Zsófia Tükör,  oddelenie účtovníctva, tel.: +421 917/ 474 376, email:  zsofia.tukor@dunstreda.eu. Kontaktnou osobou za audítora je: xxx, mobil:...., e-mail: ...
2.	Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mať vplyv na riadne plnenie tejto zmluvy.
3.	Audítor zodpovedá za kvalitné vykonanie predmetu zmluvy a za škodu, ktorú spôsobil objednávateľovi nesprávnym a nekvalitným poskytovaním služieb. Nezodpovedá však za vady, ktorých príčinou sú nedostatky v dokladoch a iných materiáloch odovzdaných audítorovi objednávateľom.
4.	Audítor nezodpovedá za prípadnú stratu a škodu, ktorá vznikla na základe toho, že objednávateľ nesplnil alebo splnil s omeškaním svoje povinnosti podľa tejto zmluvy, alebo ich zanedbal.
5. 	V prípade, že počas trvania auditu boli audítorovi objednávateľom poskytnuté dokumenty, po skončení auditu je povinný ich vrátiť objednávateľovi, okrem prípadu keď je audítor v súlade s príslušnými právnymi predpismi povinný tieto dokumenty archivovať. Pre vylúčenie pochybností, dokumenty a informácie týkajúce sa auditu, ktoré tvoria audítorskú dokumentáciu v zmysle § 20 cit. zákona o audítoroch, zostávajú vo vlastníctve audítora.
6. 	V zmysle platných právnych predpisov audítor uchováva dokumentáciu súvisiacu s auditom počas doby 10 rokov od skončenia auditu. Po uplynutí tejto doby, ak sa zmluvné strany nedohodnú inak, dokumenty budú zničené bez toho, aby objednávateľ bol o tom informovaný.
7. 	Objednávateľ nesmie zverejniť informácie, ktoré audítor neoveril, takým spôsobom, na základe ktorého by sa ich príjemca mohol domnievať, že ich audítor overil.

VII.  Cena a platobné podmienky
1.	Cena za služby uvedené v časti III. tejto zmluvy bola zmluvnými stranami dohodnutá na základe výsledku vykonaného verejného obstarávania nasledovne:
Cena za celkový predmet zmluvy bez DPH:		...EUR
DPH 20 %							...EUR
Konečná cena celkom s DPH:				...EUR
(slovom: ..... eur)
2.	Súčasťou ceny je DPH v zmysle zákona o DPH platného v deň vzniku daňovej povinnosti. Objednávateľ uhradí audítorovi cenu s DPH.
3.	Zmluvné strany sa dohodli na čiastkovej fakturácii podľa uskutočneného čiastkového plnenia nasledovne:

	Cena bez DPH v EUR	Cena s DPH
v EUR	
Ukončenie predbežnej časti auditu ročnej účtovnej závierky za január až november 
r. 2016:
r. 2017:
r. 2018:			
Ukončenie záverečnej časti auditu ročnej účtovnej závierky a vypracovanie správy audítora o ročnej účtovnej závierke 
r. 2016:
r. 2017:
r. 2018:			
Ukončenie záverečnej časti auditu konsolidovanej účtovnej závierky a vypraco-vanie správy audítora o konsolidovanej účtovnej závierke 
r. 2016:
r. 2017:
r. 2018:			
Ukončenie auditu súladu výročnej správy s účtovnou závierkou a vypracovanie správy audítora o overení súladu výročnej správy s účtovnou závierkou 
r. 2016:
r. 2017:
r. 2018:			
Spolu za r. 2016			
Spolu za r. 2017			
Spolu za r. 2018			
4.	Podkladom na vystavenia čiastkovej faktúry audítorom je súpis vykonaných a odovzdaných prác a dokladov v príslušnej etape audítorských prác podľa časti IV. tejto zmluvy.
5.	Úhrada faktúry objednávateľom  bude vykonaná bezhotovostným spôsobom formou prevodu na bankový účet audítora na základe ním vystavených faktúr po ukončení príslušnej etapy audítorských prác. Splatnosť faktúr je 30 dní odo dňa nasledujúceho po dni doručenia riadne vystavenej faktúry objednávateľovi.
6.	V prípade nedodržania lehoty splatnosti faktúry objednávateľom má audítor nárok na úrok z omeškania vo výške 0,05% z dlžnej sumy za každý, aj začatý deň omeškania.
7.	V prípade nedodržania termínov uvedených v časti IV. ods. 3 má objednávateľ nárok na zmluvnú pokutu vo výške 50 EUR za každý, aj začatý deň omeškania.

VIII.  Ochrana informácii, osobných údajov
1.	Zmluvné strany sa zaväzujú zachovávať mlčanlivosť o získaných dôverných informáciách, ktoré si poskytnú v súvislosti s touto zmluvou v písomnej, elektronickej, ústnej alebo inej forme. Záväzok mlčanlivosti zostáva v platnosti aj po zmene alebo ukončení tejto zmluvy, a to po celú dobu, kedy je jeho porušenie schopné spôsobiť škodu. Zmluvné strany sa zaväzujú, že budú so získanými dôvernými informáciami nakladať tak, aby nedošlo k ich zverejneniu, sprístupneniu alebo poskytnutiu neoprávneným osobám alebo ich úniku, a to aj z nedbanlivosti s výnimkou prípadov, keď sa zverejnenie alebo sprístupnenie dôverných informácií ktoroukoľvek zmluvnou stranou vyžaduje na základe zákona.
2.	Audítor vyhlasuje, že bol oboznámený s informáciou, že objednávateľ prevádzkuje informačné systémy, ktoré podliehajú režimu ochrany podľa zákona NR SR č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov. 
3.	Audítor sa zaväzuje dodržiavať všetky zásady ochrany údajov, s ktorými príde do styku počas výkonu audítorských služieb, je povinný najmä zachovávať mlčanlivosť o osobných údajoch. Tie nesmie využiť ani pre osobnú potrebu a nesmie ich zverejniť a nikomu poskytnúť ani sprístupniť. Povinnosť mlčanlivosti trvá aj po ukončení audítorských služieb podľa tejto zmluvy.
4.	Audítor poučí svojich zamestnancov v súlade s ust. zákona NR SR č. 211/2000 Z.z. v platnom znení a to najmä s dôrazom na povinnosť mlčanlivosti a sankciami za porušenie tejto mlčanlivosti.
5.	Povinnosť mlčanlivosti neplatí, ak je to nevyhnutné na plnenie úloh orgánov činných v trestnom konaní a vo vzťahu k Úradu pre ochranu osobných údajov, pri plnení jeho úloh.

IX.  Platnosť zmluvy
1.	Táto zmluva nadobúda platnosť dňom podpisu oboma zmluvnými stranami. V prípade rozdielnosti dátumov podpisu sa za deň platnosti považuje posledný dátum podpisu.
2.	Zmluva sa uzatvára na dobu určitú, a to od nadobudnutia jej účinnosti zmluvy do 31.12.2019.
3.	Spôsob odstúpenia od zmluvy sa riadi ustanoveniami zákona č. 513/1991 Zb. Obchodný zákonník v znení neskorších predpisov. 

X. Doba trvania zmluvy  a zánik zmluvných vzťahov
1.	Táto zmluva sa uzatvára na dobu určitú do 31.12.2019 počnúc dňom nadobudnutia jej účinnosti.  
2.	Zmluvný vzťah založený zmluvou zaniká: 
a)	uplynutím doby, na ktorý je zmluva uzavretá 
b)	písomnou dohodou zmluvných strán, podpísanou oprávnenými zástupcami obidvoch zmluvných strán, 
c)	odstúpením od zmluvy 
d)	výpoveďou
3.	Zmluvný vzťah môže byť v priebehu jeho platnosti vypovedaný písomnou výpoveďou  zo strany objednávateľa s výpovednou lehotou 15 dní odo dňa doručenia výpovede druhej zmluvnej strane v prípade, ak audítor nie je schopný poskytovať alebo neposkytne plnenie za cenu dohodnutú podľa tejto zmluvy,
b) ak dodávateľ neplní riadne povinnosti stanovené mu touto zmluvou, najmä ak opakovane, aspoň dvakrát mešká s plnením predmetu zmluvy.
4.	Zmluvné strany sa dohodli, že objednávateľ je oprávnený odstúpiť od tejto zmluvy a to bez nároku audítora na zmluvnú pokutu a náhradu škody podľa ust. § 344 Obchodného zákonníka a ďalej v týchto prípadoch:
a)	audítor podal na seba návrh na vyhlásenie konkurzu,
b)	bol podaný návrh na vyhlásenia konkurzu voči audítorovi treťou osobou, pričom audítor je platobne neschopný, alebo je v situácii, ktorá odôvodňuje začatie konkurzného konania, alebo
c)	bol na majetok audítora vyhlásený konkurz, alebo bol návrh na vyhlásenie konkurzu zamietnutý pre nedostatok majetku, 
d)	audítor vstúpil do likvidácie alebo sa naňho zriadi nútená správa alebo
e)	audítor stratí oprávnenie na podnikanie v predmete plnenia podľa tejto zmluvy.
1.	Zmluvné strany sa dohodli, že za podstatné porušenie zmluvy sa bude považovať ak audítor opakovane, aspoň trikrát bude meškať s plnením predmetu zmluvy.
2.	V prípade odstúpenia niektorej zmluvnej strany od zmluvy, je toto voči druhej zmluvnej strane účinné dňom doručenia písomného oznámenia o odstúpení od zmluvy. 

XI.  Záverečné ustanovenia
1. Táto zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou a nadobúda účinnosť dňom nasledujúcim po dni jej zverejnenia na webovom sídle objednávateľa, ktorým je internetová stránka mesta Dunajská Streda www.dunstreda.sk.
2.	Akékoľvek zmeny tejto zmluvy možno vykonať len písomne a so súhlasom oboch zmluvných strán.
3. Právne vzťahy vyplývajúce z tejto zmluvy sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a zákona NR SR č. 540/2007 Z.z. o audítoroch, audite a dohľade nad výkonom auditu, v súlade s medzinárodnými audítorskými štandardami a ďalšími relevantnými všeobecne záväznými právnymi predpismi platnými v Slovenskej republike.
4. Táto zmluva bola vyhotovená v štyroch rovnopisoch, pre každú zmluvnú stranu po 2 vyhotoveniach.
5. Zmluvné strany vyhlasujú, že si túto zmluvu riadne prečítali, jej obsahu porozumeli, táto zmluva vyjadruje ich slobodnú a vážnu vôľu bez omylov a na znak súhlasu ju vlastnoručne podpísali.

V ................, dňa ...................			V Dunajskej Strede, dňa ...................

za  xxx			za Mesto Dunajská Streda:

JUDr. Zoltán Hájos
primátor mesta

meno a priezvisko, funkcia
oprávnenej osoby